projecte-aina/catalan_government_crawling huggingface dataset:
Una vegada complimentat el tràmit/formulari online de devolució heu d'enviar a l'adreça de correu electrònic [EMAIL] únicament el document que acrediti la titularitat del compte bancari destinatari de la devolució i el document que acrediti que el contracte d'arrendament està extingit (lliurament de la possessió/claus).
És important que indiqueu a l'assumpte el número de control de la devolució que comença sempre per "330"
El termini per dipositar la fiança establerta a l'article 36.1 de la Llei d'arrendaments urbans s'amplia fins a quatre mesos (passant de dos a quatre), a comptar a partir de la data de formalització del contracte d'arrendament d'habitatge o del contracte d'ús diferent d'habitatge.
Aquesta mesura s'aplicarà als contractes celebrats a partir de la publicació del Decret 13/2020, de 21 d'abril, pel qual s'adopten mesures urgents de caràcter estructural i organitzatiu, així com mesures en l'àmbit de les entitats del sector públic de l'Administració de la Generalitat (23/04/2020) i serà d'aplicació fins al 31 de desembre de 2020.
Les adreces operatives de correu electrònic on podeu enviar les vostes consultes, segons la temàtica de que es tracti, són les següents:
La Coordinació de fiances ha habilitat un canal per tramitar aquesta sol·licitud: on trobarà amb detall l'explicació de les condicions i els requisits que s'han de complir per ser beneficiari d'aquesta mesura, així com la documentació que cal acompanyar a la sol·licitud.
Heu de presentar una sol·licitud de traspàs de la fiança a ingrés directe (10% fiança), i després sol·licitar la disposició de la fiança a través del canal habilitat: on trobareu amb detall l'explicació de les condicions i els requisits que s'han de complir per ser beneficiari d'aquesta mesura, així com la documentació que cal acompanyar a la sol·licitud.
Es necessari obtenir cita prèvia per a l'atenció presencial a INCASÒL en el cas que vulgueu realitzar algun dels següents tràmits:
Podeu sol·licitar la cita prèvia pels següents canals:
Aquest servei d'atenció presencial va destinat prioritàriament a usuaris/usuàries (persones físiques) que no disposen dels mitjans electrònics per efectuar els tràmits via telemàtica des de la web.
Els canvis de titular també es poden realitzar per correu electrònic, indicant el Número de Registre o Número de Control (NC) de la fiança i aportant la Nota Simple del Registre de la Propietat.
També disposeu de l'atenció presencial de:
L'Avalloguer és un règim de cobertures que consisteix en assegurar a les persones arrendadores d'habitatges, amb contractes formalitzats a l'empara de l'article 2 de la Llei 29/1994, d'arrendaments urbans la percepció d'una quantitat, en el cas d'instar un procés judicial de desnonament per manca de pagament de la renda d'acord amb les condicions i els requisits que estableix la normativa.
La Coordinació de Fiances de l'Institut Català del Sòl és l'organisme gestor de l'Avalloguer
d'acord amb els esmentats àmbits geogràfics que defineix el Pla de l'habitatge, mentre el conseller o consellera del departament competent en matèria d'habitatge no publiqui altres preus, tenint en compte la situació dels preus en cada àmbit territorial.
Haver subscrit entre l'arrendador i l'arrendatari el Document de compromís relatiu a l'Avalloguer.
La persona arrendadora podrà sol•licitar, en el termini de sis mesos des de l'obtenció de la sentència o de l'acord extrajudicial, el cobrament de l'Avalloguer a la coordinació de fiances de l'Institut Català del Sòl, acompanyant la sol•licitud amb la informació i documentació següents:
El termini de presentació de la sol•licitud és de sis mesos des de l'obtenció de la sentència o de l'acord extrajudicial.
A partir de la presentació de la sol·licitud i de la documentació requerida, l'Institut Català del Sòl verificarà el compliment dels requisits que estableix el Decret i notificarà al sol·licitant, en un termini màxim de dos mesos, la seva admissió i l'import a abonar en concepte de garantia de l'Avalloguer, o bé la seva denegació degudament motivada.
L'ingrés de l'import reconegut es realitzarà en un termini no superior a 30 dies, des de la seva notificació
És causa de denegació de la sol·licitud per l'obtenció de la compensació a què dóna dret l'avalloguer:
Així mateix, no correspon reconèixer l'Avalloguer quan, en un termini de quatre anys, a comptar de la data de la sol·licitud per obtenir la compensació a què dóna dret l'Avalloguer, ja s'hagi fet efectiva aquesta compensació dues vegades en un mateix habitatge.
En els següents enllaços podeu consultar la normativa:
Decret 54/2008, d'11 de març, pel qual s'estableix un règim de cobertures de cobrament de les rendes arrendatícies dels contractes de lloguer d'habitatges [DOGC núm. 5090 de 13 de març de 2008].
Decret 171/2008, de 26 d'agost, pel qual es modifica el Decret 54/2008, d'11 de març, pel qual s'estableix un règim de cobertures de cobrament de les rendes arrendatícies dels contractes de lloguer d'habitatges i s'estableix la seva entrada en vigor [DOGC núm. 5204 de 28 d'agost de 2008].
Decret 41/2010, de 23 de març, pel qual es crea el Consell de Qualitat, Sostenibilitat i Innovació de l'Habitatge [DOGC núm. 5595 de 25 de març de 2010].
Decret 75/2014, de 27 de maig, del Pla per al dret a l'habitatge [DOGC núm. 6633 de 29 de maig de 2014].
La devolució de la fiança es pot sol·licitar un cop extingit o resolt el contracte d'arrendament.
La devolució s'ha de sol·licitar un cop extingit o resolt el contracte d'arrendament i la Coordinació de Fiances retornarà la fiança en el termini màxim de 21 dies mitjançant transferència bancària.
Abans d'iniciar el tràmit online haureu de disposar de les dades i la documentació (en format PDF) que s'indica a continuació, per tal d'informar-les i adjuntar-la quan l'aplicació web ho requereixi:
Per a sol·licitar la devolució de la fiança, premeu en el següent enllaç:
Per sol·licitar la devolució de la fiança podeu adreçar-vos a:
La Cambra de la Propietat tramitarà la petició de devolució i generarà el formulari Model 3 per a la vostra signatura i, un cop revisada per part de l'Incasòl, si la sol·licitud és correcta, en el termini màxim de 21 dies la persona sol·licitant rebrà, de l'INCASÒL, un ingrés al compte per l'import de la devolució.
Les Oficines d'Atenció Ciutadana (OAC) us ajudaran a sol·licitar la devolució de la fiança de forma online i, en el termini de 21 dies, la persona sol·licitant rebrà, per part de l'INCASÒL, un ingrés al compte per l'import de la devolució.
A l' Institut Català del Sòl (INCASÒL) tramitarem la vostra sol·licitud de devolució generant el formulari Model 3 per a la vostra signatura i, si és correcte, en el termini màxim de 21 dies la persona sol·licitant rebrà, de l'INCASÒL, un ingrés al compte per l'import de la devolució.
Per a efectuar aquest tràmit, cal aportar la següent documentació:
En aquest apartat trobareu la informació relativa a la devolució del paper de fiança i com recuperar l'import dipositat, en el cas que s'hagi extraviat el paper de fiança.
Per efectuar el tràmit de devolució de paper de fiança, us podeu adreçar a les oficines de:
En el cas que hàgiu extraviat el paper de fiança, per recuperar l'import dipositat podeu:
En ambdós casos heu de presentar la sol·licitud i documentació que trobareu en el següent enllaç:
Podeu presentar la documentació pels següents canals:
A partir de la presentació de la sol·licitud i documentació requerida, l'INCASÒL efectuarà el tràmit d'informació pública, per un termini de dos mesos, mitjançant un anunci publicat en el Diari Oficial de la Generalitat de Catalunya (DOGC) del paper de fiança extraviat, tal com preveu la Diposició Transitòria Segona, punt 3, del Decret 147/1997, de 10 de juny.
Transcorregut el termini de publicació al DOGC, l'INCASÒL enviarà a la persona sol·licitant una carta de pagament pel cost de l'anunci.
Un cop abonat aquest import, s'efectuarà la devolució de la fiança per transferència o s'emetrà el certificat acreditatiu del dipòsit.
Podeu consultar, de forma telemàtica, l'estat de la fiança des del següent enllaç:
Per obtenir més informació sobre la Devolució de fiances cliqueu en el següent enllaç:
Els contractes formalitzats a partir del 23 d'abril i fins al 31 de desembre de 2020 disposen de quatre mesos per dipositar la fiança.
Els tràmits del Dipòsit de la fiança i del Dipòsit d'Actualització de la fiança consten de tres passos:
Gravació i impressió del document d'autoliquidació de la fiança (Model 2)
Abans d'iniciar el tràmit, podeu consultar l'arxiu d'ajuda corresponent:
Podeu iniciar el tràmit en el següent enllaç:
Un cop gravat, podeu imprimir el document d'autoliquidació en el següent enllaç:
En el cas del Dipòsit de la fiança, caldrà que envieu el contracte d'arrendament degudament signat i amb els seus annexos, inclús el Document de Compromís de l'Avalloguer, si s'escau.
En el cas de contractes verbals, envieu una còpia del rebut del lloguer.
En el cas del Dipòsit de l'Actualització de la fiança, envieu el document que ho acredita: annex al contracte d'arrendament, rebut del lloguer amb la renda actual, etc.
Disposeu dels següents canals per enviar la documentació:
Amb el document d'autoliquidació (Model 2) gravat, podeu efectuar l'ingrés mitjançant:
Podeu accedir al pagament de la fiança mitjançant la banca online de CaixaBank (Línia Oberta) o targeta (via web) en el següent enllaç:
Per efectuar el tràmit del dipòsit de la fiança de manera presencial, adreceu-vos a les següents entitats col·laboradores:
En aquestes oficines obtindreu el document d'autoliquidació per al dipòsit de la fiança (Model 2) i s'efectuarà la tramesa de la documentació escanejada a la Coordinació de Fiances de l'INCASÒL de qui, amb posterioritat, rebreu la notificació pertinent.
La forma de pagament és la següent:
Per efectuar aquest tràmit, cal aportar la següent documentació:
Utilitzeu aquesta opció en el cas que hàgiu rebut de l'INCASÒL un document per a l'ingrés al Dipòsit de fiances de finques urbanes relatiu a un import de fiança, un recàrrec per demora, interessos de demora o una sanció, i desitgeu abonar-lo de manera online mitjançant targeta o per la Línia Oberta de CaixaBank.
Podeu efectuar l'ingrés en el següent enllaç:
Informeu els 13 dígits del número de Referència situat a la part inferior del document que heu rebut.
Podeu consultar, de forma telemàtica, l'estat de la fiança des del següent enllaç:
Per obtenir més informació sobre el Dipòsit de fiances i altres ingressos cliqueu en el següent enllaç:
AQ Acentor adquireix 5 parcel·les on construirà 270 habitatges lliures.
Aquests habitatges se sumen als 637 habitatges amb diferents règims de protecció oficial del sector ja comercialitzats
Parcel·les adquirides per AQ Acentor
L'Institut Català del Sòl, INCASÒL, ha signat el contracte d'arres amb la promotora immobiliària AQ Acentor, per la compravenda de 5 parcel·les del sector residencial Llevant de Viladecans (Baix Llobregat).
Aquesta societat hi desenvoluparà un total de 270 habitatges en règim lliure.
Les parcel·les 3, 4, 19, 20 i 32 estan situades a la carretera de Barcelona i sumen una superfície global de 7.195,76 m 2, 27.089,91 m 2 de sostre.
El preu total de venda és de 21.078.002,18 euros.
La immobiliària invertirà 80 milions d'euros en el seu desenvolupament i 3 de les parcel·les es destinaran a habitatges de lloguer.
El nou barri de Llevant, que serà un nou eixample per a Viladecans, ocuparà 55 hectàrees entre la carretera comarcal C-245, els barris de la Torre-roja i Campreciós, l'espai forestal del Montbaig (muntanya de Sant Ramon) i el terme municipal veí de Sant Boi.
La urbanització d'aquest sector la promou l'empresa municipal VIMED i l'INCASÒL és un dels propietaris prioritaris.
Sector Llevant, un nou eixample de Viladecans
Prèviament a la venda a AQ Acentor, l'INCASÒL ja ha comercialitzat 6 parcel·les per a habitatge protegit que sumen un total de 474 habitatges protegits: a finals del 2019 en va vendre 2 a les cooperatives Llar Unió Catalonia i Fem Ciutat per construir un total de 203 habitatges protegits i el passat mes de juliol 4 parcel·les a la societat Brosh per desenvolupar 271 habitatges protegits.
Resten ara dues parcel·les destinades a habitatge social per a 163 habitatges més que executarà l'INCASÒL.
En els terrenys propietat de l'INCASÒL del sector, durant els propers anys es desenvoluparan 637 habitatges amb diferents règims de protecció oficial i 270 habitatges en règim lliure.
En total, el nou barri disposarà de 2.996 habitatges, del que 1.371 tindran diferents règims de protecció oficial (un 45%)."
El president de la Generalitat, Quim Torra, acompanyat pel conseller de Territori i Sostenibilitat, Damià Calvet; l'alcalde del Masnou, Jaume Oliveras, i el director de l'INCASÒL, Albert Civit, han visitat les obres d'una promoció de 36 habitatges protegits de lloguer per a gent gran.
La promoció està situada a l'avinguda de Joan XXIII, en un solar de 2.138 m2 propietat de l'Ajuntament del Masnou i cedit a INCASÒL per a facilitar la construcció.
L'obra compta amb un pressupost de 3,35 milions d'euros.
Aquesta promoció forma part del Programa d'habitatge de lloguer assequible de la Generalitat de Catalunya que actualment té en diferents fases de desenvolupament 18 promocions amb un total de 663 habitatges i una inversió global que supera els 73,38 milions d'euros.
Podeu llegir la totalitat de la notícia aquí
Les actuacions en nuclis antics, patrimoni històric i monuments s'emmarquen en els diferents protocols de col·laboració signats entre els departaments de Cultura i de Territori i Sostenibilitat.
Es duen a terme mitjançant el programa de l'1% cultural i el programa "Reviure les velles ciutats".
Ambdós programes tenen l'objectiu comú de la recuperació i rehabilitació del patrimoni històric.
Els diferents convenis de finançament signats entre l'Institut Català del Sòl i l'Agència de l'Habitatge de Catalunya permeten que l'INCASÒL disposi dels fons econòmics necessaris per a dur a terme les diferents actuacions incloses en els protocols de col·laboració d'aplicació d'aquests dos programes.
L'Institut Català del Sòl ha augmentat el seu nombre d'actuacions mitjançant la gestió urbanística concertada amb els ajuntaments.Els consorcis urbanístics són ens creats expressament per les institucions que participen en el projecte i amb un grau d'autonomia molt alt per desenvolupar-lo fins al final.
Tenen personalitat jurídica pròpia.
Els objectius dels consorcis són de caire social i urbanístic, sent el principal l'obtenció de sòl per a la promoció d'habitatge protegit i per a la creació i la reactivació de l'activitat econòmica generadora de llocs de treball.
Actualment, una part creixent de les actuacions d'INCASÒL és gestionen de forma concertada amb l'ajuntament o ajuntaments de l'entorn del sector mitjançant la constitució de consorcis urbanístics, amb independència de que els terrenys del nou sector es situïn en un únic terme municipal.
D'aquesta manera tant els beneficis com les càrregues són compartides i s'eviten actuacions disperses en el territori i sense criteris clars d'estructuració territoria
• Inicialment es posaran a la venda 22 actius de diferent tipologia
Amb aquesta venda, l'INCASÒL exhaureix les parcel·les en comercialització d'aquest sector
Els terrenys tenen una superfície aproximada de 5.750 m2 i un preu de venda de més de 930.000 euros
Els terrenys estan situats a Valls i a Abrera i tenen una superfície d'uns 85.000 m2 i 5.000 m2 respectivament.
El proper 26 d'abril tindrà lloc a Viladecans la 2a Trobada anual sobre indústria i innovació IND+I 2017 organitzada per la Generalitat de Catalunya, la Diputació de Barcelona i l'Ajuntament de Viladecans, amb la col·laboració del Consorci Deltabcn integrat per l'INCASÒL i l'Ajuntament de Viladecans.
La cooperativa va comprar a l'INCASÒL els terrenys de 13.300 m2 de sostre situats a la Via Trajana
Imatge virtual de la nova promoció de Llar Unió Catalònia a Sant Adrià de Besòs.
Llar Unió Catalònia ha començat les obres de construcció d'una promoció de 91 habitatges protegits a Via Trajana, Sant Adrià de Besòs.
La cooperativa va comprar la parcel·la 1 de 13.294 m 2 de sostre a l'Institut Català del Sòl, INCASÒL.
La promoció constarà de 46 habitatges protegits en règim general de compra i 45 habitatges en règim protegit de preu concertat.
L'edifici tindrà planta baixa més 16 plantes pis i tres plantes soterrani.
Els habitatges seran de 3 o 4 dormitoris i una superfície útil d'entre 85 i 90 m 2.
L'empresa preveu invertir 10 milions d'euros en dues fases i crear 100 llocs nous de treball per ampliar les seves instal·lacions actuals
Sector d'activitats econòmiques El Puig Vell de Roda de Ter (Osona).
Costa Food Meat preveu fer una inversió aproximada de 3 milions d'euros en una primera fase i 7 milions d'euros en una segona.
Així com la creació de 100 nous llocs de treball.
L'empresa necessita ampliar les seves instal·lacions actuals destinades a les sales d'especejament i de magatzem frigorífic amb l'objectiu de continuar amb el seu pla de creixement per als propers anys.
L'Institut Català del Sòl, INCASÒL, ha venut tres parcel·les del sector industrial El Puig Vell de Roda de Ter (Osona) a l'empresa càrnica Costa Food Meat.
Els terrenys tenen una superfície global de 12.619,84 m2 i un preu de venda de 946.488 euros.
La companyia va ser fundada l'any 1977 a Vic i està integrada per escorxadors de porcí amb sales d'especejament i magatzem frigorífic a diferents municipis de Catalunya.
El sector el Puig Vell té una superfície de 16 hectàrees i properament, l'INCASÒL disposarà de tres parcel·les noves per comercialitzar, dues es destinaran a indústria aïllada i la tercera per a ús terciari.
Totes elles comptaran amb serveis de telecomunicacions, electricitat i aigua.
Els terrenys del sector limiten al sud amb el terme municipal de les Masies de Roda i pel nord, amb la carretera C-153 de Vic a Olot, principal accés a el sector i molt pròxim a l'accés directe a l'eix transversal C-25, entrada i sortida 183.
• Les promocions s'ubicaran a Igualada, Montmeló i Olesa de Montserrat i corresponen a la convocatòria de 2019 del Programa de lloguer assequible de la Generalitat
• Les Festes deth Haro formen part de les Festes del Foc del Solstici d'Estiu als Pirineus, reconegudes i inscrites en la Llista Representativa del Patrimoni Cultural Immaterial de la UNESCO.
• El projecte arquitectònic, impulsat pel Departament de Cultura, el Conselh Generau d'Aran, l'Ajuntament de Les i l'Institut Català del Sòl, INCASÒL, compta amb un finançament de 295.976 euros a càrrec del Departament de Cultura.
• Amb aquest projecte, les institucions contribueixen a la posada en valor d'aquest patrimoni cultural, de valor excepcional i únic al món.
• La nova promoció acollirà les darreres famílies afectades pel procés de remodelació del barri
• Les obres tenen un pressupost de 4,5 milions d'euros i es preveu que estiguin acabats durant la primavera del 2022
Solar on s'han iniciat les obres de construcció del Bloc T al barri de Sant Roc de Badalona.
L'Institut Català del Sòl, INCASÒL, ha iniciat les obres de construcció dels 40 habitatges del Bloc T de l'avinguda Marquès de Montroig, 192-194, al barri de Sant Roc de Badalona.
Aquesta actuació compta amb un pressupost de 4,5 milions d'euros (IVA exclòs) i un termini d'execució aproximat de 24 mesos, fins a la primavera del 2022.
En aquest nou edifici s'hi reallotjaran les darreres famílies afectades pel procés de remodelació del barri, que actualment es troben a les quatre escales pendents d'expropiació 57, 58, 59 i 60, situades també a la mateixa avinguda.
La nova promoció està distribuïda en 10 plantes pis i 1 planta soterrània.
Els 40 habitatges tenen una superfície útil que oscil·la entre els 64 i el 74m 2 i són de 2 i 3 habitacions.
El Bloc T forma part del procés de remodelació del barri de Sant Roc.
Fins al moment ha suposat la construcció de 33 edificis amb un total de 879 habitatges de substitució.
La inversió pública des de l'inici de la remodelació del barri de Sant Roc el 1997 supera els 76 M€.
• Els treballs consistiran en la restauració i adaptació per a museu i arxiu dels edificis de la Casa Prioral, Cal Morrut, i les capelles que donen al claustre
• El conjunt monàstic data del segle XI i està situat dins el recinte emmurallat de Sant Llorenç de Morunys
Claustre del Monestir de Sant Llorenç de Morunys
La Generalitat de Catalunya inicia avui la tercera fase de les obres de restauració del Monestir de Sant Llorenç de Morunys (Solsonès).
L'actuació està promoguda pels departaments de Cultura i Territori i Sostenibilitat de la Generalitat de Catalunya, l'Ajuntament de Sant Llorenç de Morunys i el Bisbat de Solsona.
L'obra compta amb un finançament de 112.800,01 euros (IVA inclòs) per part dels fons provinents de l'1% cultural de la Generalitat de Catalunya (en un 50%) i de l'Ajuntament de Sant Llorenç de Morunys (en l'altre 50%), i està gestionada per l'Institut Català del Sòl (INCASÒL).
Serà executada per l'empresa Constructora Auxiliar d'Obra Pública.
L'àmbit d'actuació es centra principalment en la rehabilitació dels edificis de la Casa Prioral, Cal Morrut, que sumen un total de 1.042 m 2, i les capelles que donen al claustre.
La zona noble que correspon a la planta baixa i primera de la Casa Prioral i les capelles del claustre es destinarà a museu de la Vall de Lord.
En l'annex de Cal Morrut s'ubicarà l'arxiu històric, les dependències de direcció i estudi del museu i el nucli de comunicacions verticals.
La planta segona de la Casa Prioral es destinarà a dependències parroquials.
El claustre actuarà com un element vertebrador del conjunt del Monestir, donant accés al museu, arxiu i unint les diverses dependències de la parròquia.
Les obres tenen un termini d'execució de previst de 6 mesos i es circumscriu a consolidar les parts deteriorades i aturar el procés de degradació general de l'edifici.
Així, es restauraran els paraments verticals i horitzontals originals, millorant les seves condicions d'aïllament, i es faran noves divisions de distribució i instal·lacions a la planta segona de la Casa Prioral.
L'antic Monestir de Sant Llorenç de Morunys dona origen a la vila del mateix nom, situada al peu de la serra del Port del Compte, i va ser fundat per una petita comunitat de monjos documentada ja a principis del segle X. L'església fou aixecada a la primera meitat del segle XI.
És de planta basilical, de tres naus separades per pilars cruciformes i cobertes amb voltes de canó sobre arcs faixons la central, i amb volta d'aresta les laterals, més baixes.
El conjunt de l'església i la casa prioral de l'antic monestir són un bé cultural d'interès nacional BCIN.
Les anteriors fases han permès la restauració del claustre i la consolidació de l'estructura, cobertes i façanes del conjunt del Monestir; així com l'adequació d'un primer espai com a Museu i Centre d'Interpretació Turística de la Vall de Lord.
• Florette preveu una inversió inicial de 13 milions d'euros i preveu la creació de 200 llocs de treball directes
Parcel·la 1-7 del sector Catalunya Sud de Tortosa i l'Aldea venuda a Florette.
L'Institut Català del Sòl, INCASÒL, ha venut set parcel·les del sector Catalunya Sud de Tortosa i l'Aldea (Baix Ebre) a l'empresa Florette.
Els terrenys tenen una superfície global de 41.296 m 2 i un preu de venda d'1.098.500 euros.
Florette ha triat el polígon Catalunya Sud per desenvolupar el seu nou projecte d'expansió, que es farà en dues fases, i suposarà una inversió inicial de 13 milions d'euros i la creació de 200 nous llocs de treball directes.
En la seva primera fase preveu construir-hi una nau de 5.000 m 2 que permetria una primera ampliació del seu negoci, per culminar-lo amb una altra edificació de 6.000 m 2 més en una fase posterior.
Florette neix fa més de 30 anys a Navarra i avui és una de les empreses líders en el sector de la producció i distribució de productes frescos i saludables, amb més de 1.800 treballadors i 14.000 punts de venda.
El sector industrial Catalunya Sud està situat a cavall dels municipis de Tortosa i l'Aldea, a tocar la sortida de Tortosa de l'AP7, en un tram lliure de peatge.
L'actuació té una superfície total de 136 hectàrees de les quals 82,6 hectàrees corresponen a l'àmbit de Tortosa i les altres 53,4 hectàrees a l'Aldea.
Actualment, l'INCASÒL té 5 parcel·les disponibles en aquest sector destinades a indústria aïllada.